Brugertilfredshedsundersøgelse på dagtilbudsområdet 
Sagsfremstilling 
16.       Brugertilfredshedsundersøgelse på dagtilbudsområdet - Åbent 
  
  
SAGENS INDHOLD 
Børn og Skole gennemførte i maj 2013 en brugertilfredshedsundersøgelse blandt forældre med børn i 
dagtilbuddene. Undersøgelsen giver Favrskov Kommune en tilbagemelding om, hvordan forældrene oplever 
kvaliteten i deres barns dagtilbud.  
  
Det er anden gang, at der gennemføres brugertilfredshedsundersøgelse på dagtilbudsområdet i [adresse] 
Kommune. Første gang var i marts 2011. 
  
Via et spørgeskema er forældrene blevet bedt om at tilkendegive tilfredsheden med deres barns dagpleje eller 
daginstitution. Spørgeskemaet tager udgangspunkt i et skema, som KL har udarbejdet til formålet. Herudover er der 
tilføjet yderligere spørgsmål, hvor det er fundet relevant.  
  
Anvendelse af KL’s spørgeskema gør det muligt at sammenligne Favrskov Kommunes resultat på det samlede 
dagtilbudsområde med et landgennemsnit (gælder ikke for de lokale spørgsmål). Landsgennemsnittet er baseret på 
en stikprøveundersøgelse, der blev foretaget i 2012 blandt alle dagtilbud i hele landet, det vil sige både dagpleje, 
vuggestuer og børnehaver.  
  
På sigt vil landsgennemsnittet basere sig på kommunernes konkrete brugertilfredsundersøgelser, som kommunerne 
offentliggør på Tilfredshedsportalen.  Portalen er udviklet i et samarbejde mellem Økonomi- og Indenrigsministeriet, 
KL, Social-, Børne- og Integrationsministeriet samt Undervisningsministeriet.  Det er Økonomi- og 
Indenrigsministeriet, som har stået for implementering af Tilfredshedsportalen. Det bemærkes, at der i løbet af 
processen har været en række problemer med det statistiske værktøj i portalen, hvilket har betydet, at [adresse] 
Kommune har måttet udskyde offentliggørelsen af undersøgelsen.  
  
Undersøgelsens konklusioner er sammenfattet i to rapporter, som giver et samlet billede af brugertilfredsheden i 
henholdsvis dagplejen og daginstitutionerne. Herudover er der udarbejdet en rapport, der sammenligner [adresse] 
Kommunes samlede resultat på dagtilbudsområdet med landsgennemsnittet. Endelig er der udarbejdet særskilte 
rapporter, som viser brugertilfredsheden med den enkelte dagplejegruppe/daginstitutionsenhed.  
  
Den primære opfølgning på brugertilfredshedsundersøgelsen vil ske i den enkelte 
dagplejegruppe/daginstitutionsenhed. Børn og Skole har dog også på baggrund af undersøgelsen opstillet fælles 
 
Byråd 
28. januar 2014 
Sagsnr. 710-2012-
7698 
Dok.nr. 710-2014-
19488 
Sagsbehandler 
DPHNED 
  
Tidl. politisk behandling 
  
Forventet sagsgang 
BS-U, ØK, BY 
Lovgrundlag 
  
fokuspunkter, jf. nedenfor. 
  
VURDERING 
Undersøgelsen omfatter forældrene til 861 børn i dagplejen og forældrene til 2.279 børn i daginstitutionerne. På 
dagplejeområdet har 65 procent af forældrene besvaret spørgeskemaet, og på daginstitutionsområdet har 64 
procent svaret. Svarprocenten er lavere end ved sidste brugertilfredshedsundersøgelse, hvor svarprocenten var 74 
procent på dagplejeområdet og 69 procent på daginstitutionsområdet. 
Det vurderes, at en svarprocent på mindst 60 procent er tilstrækkelig til, at resultaterne er repræsentative for hele 
forældregruppen. På den baggrund vurderes det, at undersøgelsens konklusioner er relevante som arbejdsredskab i 
den videre udvikling af dagtilbudsområdet.     
  
Brugertilfredshedsundersøgelsen i 2013 viser, at der samlet set er stor tilfredshed med Favrskov Kommunes 
dagpleje og daginstitutioner.  
  
96 procent af forældrene i dagplejen er samlet set tilfredse eller meget tilfredse med deres barns dagplejer. På 
daginstitutionsområdet er 84 procent samlet set tilfredse eller meget tilfredse. Når daginstitutionsområdet opdeles i 
vuggestuer og børnehaver, er den samlede tilfredshed på henholdsvis 86 procent for vuggestuerne og 83 procent for 
børnehaverne.  
  
På dagplejeområdet var den samlede tilfredshed ved sidste undersøgelse på 92 procent. Der er således sket en 
stigning i den i forvejen høje tilfredshed på 4 procentpoint. På daginstitutionsområdet var den samlede tilfredshed på 
91 procent ved sidste måling. Her er tilfredsheden således faldet med 7 procentpoint. Det samlede 
dagtilbudsområde (dagpleje, vuggestue og børnehave) i [adresse] har en tilfredshed på 87 procent. 
Landsgennemsnittet for dagtilbuddene som helhed ligger på 82 procent. [adresse] ligger altså 5 
procentpoint højere end landsgennemsnittet på det samlede dagtilbudsområde. 
  
Dagplejens resultater bekræfter en kendt tendens blandt forældrene: Forældre, som ikke kender dagplejen, 
foretrækker typisk vuggestuepladser fremfor dagplejepladser. Men de forældre, der får tilbudt plads i dagplejen, er 
mærkbart mere tilfredse end forældrene på vuggestueområdet. Denne pointe kan med fordel anvendes i 
informationsmateriale om dagtilbuddene i [adresse].  
  
Tilbagemeldingerne fra forældrene omkring åbningstider vil indgå i den ”vurdering af behovet for øget fleksibilitet 
eller forlænget åbningstid på daginstitutionsområdet”, som Børn og Skole fremlægger i foråret 2014 (jf. budgetaftale 
2014-2017). 
  
Siden brugertilfredshedsundersøgelsen i 2011 er der gennemført en række tilpasninger og ændringer på 
dagtilbudsområdet. Heraf kan følgende fremhæves: 
  
· Nedgang i børnetallet både i dagplejen og i daginstitutionerne har betydet en tilpasning i antallet af medarbejdere. 
· Ledelses- og organisationsændringen, der trådte i kraft pr. 1. januar 2012 på daginstitutionsområdet, har betydet, 
at de 36 daginstitutioner nu er samlet under 10 områdeledere. Herudover er der ansat en daglig leder, der står for 
den daglige ledelse i institutionen (få steder for to institutioner). Enkelte steder er områdelederen også daglig leder i 
en institution. Den daglige leders fordeling mellem børnetid og tid til ledelse afhænger af børnetallet i institutionen. 
· Gennemførelse af besparelser i 2011 (vedtaget i forbindelse med budget 2011-2014). 
· I forbindelse med økonomiaftalen mellem regeringen og KL i 2013 blev alle kommuner tildelt midler til forbedring af 
kvaliteten i dagtilbud, og [adresse] anvendte det fulde beløb til dagtilbudsområdet. 
  
Den primære opfølgning på brugertilfredshedsundersøgelsen sker ligesom i 2011 i den enkelte 
dagplejegruppe/daginstitutionsenhed.  
  
Resultatet af brugertilfredshedsundersøgelsen giver dog også anledning til at igangsætte/fortsætte fælles initiativer. 
Børn og Skole anbefaler, at opfølgningen fokuserer på de faktorer, som i brugertilfredshedsundersøgelsen har størst 
statistisk effekt på forældrenes samlede tilfredshed. Det drejer sig om følgende områder: 
  
1. Analysen af data på dagplejeområdet viser, at det er ”Dagplejeren og den pædagogiske indsats”, der har størst 
betydning for den samlede tilfredshed og samtidig er det her, hvor dagplejen scorer højt. Der skal derfor i Børn og 
Skole være fokus på, hvordan den høje tilfredshed med ”Dagplejeren og den pædagogiske indsats” kan fastholdes 
med henblik på, at Dagplejen fortsat er et naturligt valg for forældrene. 
2. Analysen af data på daginstitutionsområdet viser ligeledes, at det er ”Personalet og den pædagogiske indsats”, 
der har størst betydning for forældrenes vurdering af den samlede tilfredshed. ”Personalet og den pædagogiske 
indsats” ligger samtidig på et niveau, der viser, at der er mulighed for at forbedre tilfredsheden på området. Udover 
de indsatser, der igangsættes i de enkelte enheder, vil Børn og Skole iværksætte fælles initiativer for hele 
daginstitutionsområdet, der understøtter erfaringsudveksling enhederne imellem. 
  
Rapporterne på dagpleje- og daginstitutionsområdet indeholder en oversigt over de spørgsmål med den laveste 
score (’bund 5’). Det fremgår af analysen, at disse spørgsmål samtidig er blandt de spørgsmål, som har mindst 
statistisk effekt på forældrenes samlede tilfredshed. 
  
De forhold, der scorer lavest i [adresse], er generelt de samme forhold, som scorer lavt på landsplan. 
  
Børn og Skole foreslår alligevel, at der fortsat skal være fokus på forbedring på følgende af de lavest rangerede 
spørgsmål:  
  
3. Kommunikation mellem hjem og institution/Dagpleje via hjemmeside/forældreintra.  Der er nedsat en 
arbejdsgruppe, der arbejder med forskellige løsninger for at lette forældrenes adgang til forældreintra. 
  
4. Synliggørelse af bestyrelsens arbejde i Dagplejen. Dagplejens bestyrelse har allerede igangsat initiativer på 
forældreintra, og arbejdet med at forbedre intranettet vil formentlig også kunne styrke forældrebestyrelsens 
muligheder for at kommunikere med de øvrige forældre. 
  
5. Rådgivning af forældre om støtte til barnets sproglige udvikling. Børne- og Skoleudvalget valgte, at udmøntning af 
Sprog- og læsepolitikken skulle være i særlig fokus i perioden 2011-2012 – herunder er der bl.a. udarbejdet en 
pjece til forældrene omkring den sproglige udvikling. 
  
INDDRAGELSE/KOMMUNIKATION 
For at øge interessen for brugertilfredshedsundersøgelsen er der udleveret postkort til alle forældre i 
dagplejen/opsat plakater i institutionerne. Herudover har lederne gjort en stor indsats for løbende at informere og 
opfordre forældrene til at deltage i undersøgelsen.  
  
Den samlede brugertilfredshedsundersøgelse (de tre vedlagte rapporter) offentliggøres på [adresse] 
hjemmeside, mens de individuelle rapporter offentliggøres på enhedernes egne hjemmesider.  
  
Ledere og medarbejdere samt forældrebestyrelser vil følge op på resultatet, så fokus rettes specifikt med de 
udviklingsområder, som den enkelte enhedsrapport peger på. Nogle forældre har i forbindelse med undersøgelsen 
afgivet kommentarer. Disse er kategoriseret (anonymiseret) og tilgår lederne til intern brug i den videre udvikling. 
Enkelte kommentarer fremgår i rapporterne for at underbygge undersøgelsens resultater. 
  
Forældretilfredshedsresultaterne vil også blive anvendt i informationsmateriale til nye forældre.  
  
ØKONOMISKE KONSEKVENSER 
Ingen 
  
INDSTILLING 
Børne- og skoledirektøren indstiller til Byrådet: 
  
1.    At brugertilfredshedsundersøgelsen på dagtilbudsområdet tages til  
       efterretning. 
2.    At de valgte fokuspunkter til opfølgning på brugertilfredshedsundersøgelsen godkendes (punkt 1-5 i 
vurderingsafsnittet). 
  
BESLUTNING 
  
Børne- og Skoleudvalget, 16. januar 2014: 
Fraværende: Ingen 
  
Ad 1.)  Indstilles godkendt. 
Ad 2.) Indstilles godkendt. Børne- og Skoleudvalget indstiller, at der tilføjes et yderligere fokusområde om at hæve 
svarprocenten og den generelle tilfredshed på dagtilbudsområdet med vægt på de enheder, der ligger under 
gennemsnittet i [adresse].  
  
Økonomiudvalget, 21. januar 2014: 
Fraværende: Silas Christoffersen 
  
Indstillingerne fra Børne- og Skoleudvalget indstilles godkendt. 
  
Bilag 
  
  
  
  
Byråd, 28. januar 2014: 
Fraværende: Ingen 
  
Godkendt. 
Forældretilfredshed 2013 dagpleje hovedrapport 
710-2014-7521 
Forældretilfredshed 2013 daginstitutioner 
hovedrapport 
710-2014-7525 
Forældretilfredshed 2013 dagtilbud hovedrapport 
710-2014-7530 
